หน้าแตกอร่อยที่สุด ในใจของเรา
กว่า30ปี ที่เคยทานขนมหน้าแตกของร้านนี้ ตั้งแต่สมัยที่บรรจุอยู่ในถุง และแผ่นใหญ่กว่านี้ ตอนเด็กๆที่บ้านซื้อสำหรับไหว้เจ้าและเราก็จะได้กิน

(เคยไปซื้อได้ที่หยั่นหว่อหยุ่นแถวเยาวราช ไม่รู้ว่าเดี๋ยวนี้ยังมีที่นั่นรึเปล่า)

เป็นรสชาติที่ชอบมาก ไปทานสูตรของร้านอื่นก็ไม่โปรดปรานเท่านี้เลย เพราะเค้าทำแห้ง หอม เนื้อละเอียด และที่สำคัญ หวานน้อย และเป็นสูตรกวางตุ้ง (จีนกวางตุ้งแบบครอบครัวเรานี่เองแหละ)

ร้านนี้อยู่บนถนนเจริญรัถ อายุของร้านราว70ปีแล้ว
การเดินทางสามารถเข้าได้2 ทาง จากเจริญนคร คุณเลี้ยวเข้ามาถนนเจริญรัถ ร้านจะอยู่ด้านซ้ายมือ จากปากซอย20-30 เมตร  
และจากแถบวงเวียนใหญ่แล้วเข้าเจริญรัถ  ก็ขับออกมาเกือบสุดถนน ร้านจะอยู่ด้านขวามือ

สามารถจอดรถได้ที่ริมถนน เพราะเป็นบริเวณที่ไม่พลุกพล่านเลย

ร้านสามารถสังเกตุจากตู้ขนมเปี๊ยะและขนมจีบ 
เป็นร้านห้องเดียว  มีโต๊ะบริการเพียง 5-6 โต๊ะ
ร้านไม่ค่อยมีลูกค้ามาใช้แน่นมากนัก คาดว่าเนื่องจากทำเลที่เงียบๆ และอาหารที่ไม่อินเทรนก์ประกอบกับร้านที่เล็กๆ

วันนี้เรามาซื้อเพียงขนมหน้าแตก แต่ที่อยากทานอีกอย่างคือเผือกทอดสไตล์กวางตุ้ง ไม่ใช่กรอบๆนะคะ แต่แป้งมันจะนุ่มๆไส้อร่อยด้วยเผือกผัดกับหน่อไม้ประมาณนี้

พวกขนมเปี๊ยะก็ใช้ได้ค่ะ ราคาไม่แพงด้วย ใครชอบเต้าหู้ยี้ แนะนำขนมเปี๊ยะเต้าหู้ยี้กวางตุ้งนะ หอมยี้ๆหน่อย แต่มันดีอ่ะ  มีเกล็ดน้ำตาลโรยหน้าตัดกับความเค็มของไส้ด้วย

สำหรับอาหารร้านนี่แบบนั่งทาน ยังไม่เคยเลยค่ะแต่จากที่เดินไปขอใช้ห้องน้ำ เรารู้สึกถึงความสะอาดของร้าน ไม่ว่าจะเป็นครัวหรือโซนบริการ  และร้านนี้เป็นธุรกิจในครัวเรือน ทำเอง เสิร์ฟเองมีเจ้าของร้านน่าจะรุ่น 2 เป็นคุณตาอายุ 80 กว่าๆ นั่งอยู่ด้านในด้วย

ไว้จะกลับมาใช้บริการอีก


อ้อ!  ขนมไหว้พระจันทร์ไส้โหวงยิ้ง ต้องที่นี่เลยค่ะ